Zebastian Modin

Zebastian Tintin Modin (født 1994) er en svensk handikappidrettsutøver som konkurrerer i langrenn og skiskyting, og representerer Östersunds Skidlöparklubb. Han er blind, og konkurrerer i klassen B1.  

Modin begynte med paralangrenn 13 år gammel. Han ble verdensmester i sprint i klassen for synshemmede under VM i paralangrenn 2017, og har flere medaljer fra både VM og Paralympiske leker. 

 Idrettskarriere 
 Sesongen 2009/2010 
Modin representerte Sverige i de paralympiske vinterlekene 2010 i Vancouver, 15 år gammel, og var vinterlekenes yngste utøver.SVT - Sprintbrons för 15-årige Modin, besøkt 16.
 mars 2018. Dette var hans første paralympiske vinterleker, og han var kvalifisert i både langrenn og skiskyting for synshemmede. I langrenn tok han bronse på sprinten, bak Brian McKeever og Nikolaj Polukhin, sammen med sin ledsager Albin Ackerot. På 20 km fristil kom han på 11.-plass, og på 10 km klassisk kom han på niendeplass. I skiskyting skulle han delta på 3 km jaktstart, men stilte ikke til start.Vancouver2010.com - Men's 3km Pursuit - Visually Impaired, besøkt 16. mars 2018. 

Han deltok også i Verdenscupen i paralangrenn 2009/10, der han bl.a. kom på niendeplass på sprinten den 28. januar, åttendeplass på 20 km den 6. februar, .IPC - Official results - Long distances - 20km free technique - B1-3 Men - Nordic-Center Notschrei SAT 06 FEB 2010, besøkt 16. mars 2018.IPC - Official results - Long distances - Sprint - B1-3 Men - Nordic-Center Notschrei THU 28 JAN 2010, besøkt 16. mars 2018.

 Sesongen 2010/2011 
Han deltok i VM i paralangrenn 2011 i Russland, og kom der på sjuendeplass på sprinten og ellevteplass på 10 km.IPC - MODIN Zebastian, besøkt 16. mars 2018. 

I Verdenscupen i paralangrenn 2010/11 vant han sprinten i åpningshelgen, som var 15. januar i Finland. Han kom på femteplass på jaktstarten.IPC - Cross Country Sprint B 1-3 Men Vuokatti Ski Stadium SAT 15 JAN 2011, besøkt 16.
 mars 2018. I den andre verdenscuprunden i Sverige fikk han en femte- og en sjetteplass.IPC - Paralympic Winter World Cup - Sollefteå Sweden, besøkt 16. mars 2018.

 Sesongen 2011/2012 
Modin kom på 10.-plass sammenlagt i Verdenscupen i paralangrenn 2011/12, i klassen for synshemmede, med 156 poeng.IPC - World Para Nordic Skiing WC Points - Winter Season 2011/12 World Cup Overall Rankings, besøkt 16. mars 2018. 

 Sesongen 2012/2013 
Han kom på andreplass sammenlagt i Verdenscupen i paralangrenn 2012/13, kun slått av Brian McKeever.IPC - World Para Nordic Skiing WC Points - Winter Season 2012/13 World Cup Overall Rankings,
 besøkt 16. mars 2018. 

Under VM i paralangrenn 2013 kom han på andreplass på sprinten, bak McKeever.IPC - Cross Country Sprint B 1-3 MEN - Classical Technique, besøkt 16. mars 2018. I tillegg kom han på fjerdeplass på 10 km, åttendeplass på 20 km, og deltok også på Sveriges stafettlag som kom på fjerdeplass på 4 x 2,5 km stafett. Han deltok i VM i paraskiskyting 2013, og kom der på 13.-plass på 7,5 km sprint. 

 Sesongen 2013/2014 
Han kom på åttendeplass i Verdenscupen i paralangrenn 2013/14, med 249 poeng. Stanislav Tsjokhlajev fra Russland vant verdenscupen for synshemmede denne sesongen.IPC - World Para Nordic Skiing WC Points - Winter Season 2013/14 World Cup Overall Rankings, besøkt 16. mars 2018.

Paralympiske vinterleker 2014 ble arrangert i Sotsji i Russland, og Modin deltok både i langrenn og skiskyting. I langrenn fikk han tre medaljer; han kom på andreplass på sprinten og tredjeplass på 20 km klassisk, og Sverige fikk sølv på 4 x 2,5 km stafett. Han kom på sjetteplass på 10 km fristil. I skiskyting deltok han på 7,5 km sprint, og endte på åttendeplass. 

 Sesongen 2014/2015 
Modin kom på 14.-plass i Verdenscupen i paralangrenn 2014/15, med 131 poeng.IPC - World Para Nordic Skiing WC Points - Winter Season 2014/15 World Cup Overall Rankings, besøkt 16. mars 2018. Under VM i paralangrenn 2015 kom han på femteplass på sprinten og sjuendeplass på 10 km, og under VM i paraskiskyting 2015 deltok han på 7,5 km sprint, men fullførte ikke. 

 Sesongen 2015/2016 
Han deltok i Verdenscupen i paralangrenn 2015/16, og kom på delt 25.-plass denne sesongen.IPC - World Para Nordic Skiing WC Points - Winter Season 2015/16 World Cup Overall Rankings, besøkt 16. mars 2018. 

 Sesongen 2016/2017 
Etter to sesonger preget av skader, der han ikke kunne konkurrere fullt ut, gjorde han «comeback» i sesongen 2016/17, og kunne konkurrere for fullt.IPC - Zebastian Modin, besøkt 16. mars 2018. Han vant Verdenscupen i paralangrenn 2016/17, for første gang i sin karriere, og slo Thomas Clarioin fra Frankrike med nesten 100 poeng.IPC - World Para Nordic Skiing WC Points - Winter Season 2016/17 - World Cup Overall Rankings, besøkt 16. mars 2018.

Han vant sprinten under VM i paralangrenn 2017, og fikk sølv på 20 km og 4 x 2,5 km mixstafett. På 10 km kom han på fjerdeplass. Han deltok også i VM i paraskiskyting 2017, der han kom på niendeplass på 12,5 km mellomdistanse og ellevteplass på 7,5 km sprint. 

 Sesongen 2017/2018 
Modin vant Verdenscupen i paralangrenn 2017/18, dette var hans andre verdenscupseier sammenlagt. Han representerer Sverige under Paralympiske vinterleker 2018, og i skiskyting der kom han på sjuendeplass på 7,5 km sprint. I langrenn fikk han sølv på sprinten, bak Brian McKeever, og han kom på fjerdeplass på 20 km fristil. 

 Referanser 

 Eksterne lenker 
 Profil hos IPC
 Biografi hos IPC
 Profil hos Svenska Parasportförbundet och Sveriges Paralympiska Kommitté 
 Profil på Svenska Handikappidrottsförbundet (arkivert)
 Profil hos Pyeongchang 2018  (langrenn)
 Profil hos Pyeongchang 2018  (skiskyting)
 Profil hos Sotsji 2014 
 Profil hos Vancouver 2010
 SVT – Zebastian Modin – blind och skidåkare

Kategori:Svenske handikappidrettsutøvere
Kategori:Svenske skiskyttere
Kategori:Svenske langrennsløpere
Kategori:Verdensmestere i langrenn
Kategori:Paralympiske sølvmedaljevinnere for Sverige
Kategori:Paralympiske bronsemedaljevinnere for Sverige
Kategori:Deltakere for Sverige under Paralympiske vinterleker 2010
Kategori:Skiskyttere under Paralympiske vinterleker 2010
Kategori:Langrennsløpere under Paralympiske vinterleker 2010
Kategori:Deltakere for Sverige under Paralympiske vinterleker 2014
Kategori:Langrennsløpere under Paralympiske vinterleker 2014
Kategori:Deltakere for Sverige under Paralympiske vinterleker 2018
Kategori:Langrennsløpere under Paralympiske vinterleker 2018
Kategori:Skiskyttere under Paralympiske vinterleker 2018
Kategori:Deltakere for Sverige under Ski-VM 2025